AI-generatorer som Firefly kan øke kreativiteten ved å gi folk nye måter å tenke ut, eksperimentere med og gi liv til ideer på. Firefly-løsningen er unik fordi Adobe har til hensikt at den skal være mer enn en AI-generator for tekst til bilde. Som en del av Creative Cloud utvikler vi Firefly som et supplement til de designverktøyene som Adobe-innholdsskapere allerede kjenner godt, med tekstbasert redigering og generering av mange ulike medier – alt fra stillbilder og video til 3D-innhold – i tillegg til "kreative byggeklosser" som blant annet pensler, vektorelementer og teksturer.
For Firefly er fremtidsvisjonen at innholdsskaperne skal kunne bruke hverdagsspråk og andre typer inndata til blant annet å teste ut designvariasjoner, fjerne distraherende elementer fra bilder, legge til elementer i en illustrasjon, endre stemningen i en video, legge til tekstur i 3D-objekter og skape digitale opplevelser – og deretter tilpasse og redigere innholdet problemfritt med en kombinasjon av Firefly og andre Creative Cloud-verktøy.